[{"text_idx": "#000012", "text": "Yn y nosweithiau yn Nhalacharn ar o\u0302l iddo orffen ysgrifennu a chael ei ginio, byddai Dylan yn cael bath \u2013 byddai ganddo losin a winwns picl wrth ei ymyl, byddai\u2019n gorwedd no\u0302l yn y dw\u0302r ac yn adrodd barddoniaeth. Roedd hyn yn ymddangos yn hen arfer. Yn o\u0302l y mis Tachwedd 1933 roedd wedi ysgrifennu at Pamela Hansford Johnson: \u2018I often think that baths were built especially for drowsy poets to lie in and there intone aloud amid the steam and boiling ripples.\u2019 Ar o\u0302l ei fath, byddai\u2019n mynd i\u2019r dafarn. Pan oedd yn iau ac yn aelod o\u2019r Little Theatre, byddai\u2019n treulio\u2019i nosweithiau\u2019n teithio i\u2019r Mwmbwls ac yn mynychu ymarferion. Ambell waith byddai\u2019n ysgrifennu yn y nosweithiau, er, yn o\u0302l Constantine Fitzgibbon ynThe Life of Dylan Thomas, roedd hyn yn rhywbeth a wna\u0302i pan oedd yn iau yn hytrach nag yn y blynyddoedd diweddarach. Dewisais ysgrifennu yn y nosweithiau er i fi adael i fi fy hun gael cwrw dathliadol ar y nos Wener ar o\u0302l i fi orffen drafft cyntaf fy stori."}]